Oliver Twist (pirtûk)

Oliver Twist, duyem romana nivîskarê brîtanî Charles Dickens e. Pirtûk di sala 1838an de derket.

 Çîrok 
Lehengê çîrokê zarokekî bi navê Oliver Twist e ku li sêwîxaneyekê ye. Birêveberiya sêwîxaneyê ji wî aciz in û dixwazin ji demekê zûtir wî bidin cem malbat an kargehekê û biser jî dikevin wî didin cem kesekî ku miriyan dişo û radike. Li wir herçendî zarok e jî, gelek zilmê dibîne. Direve diçe Londonê.

Li wir dikeve dafika komekê diz û rêbirran. Ji aliyê kesekî qaşo baş ve bi neheqî û nezanî tê birîndarkirin. Di darizandinê de bêsûciya xwe dide îspatkirin. Ew kesê baş ku dewlemend e dixwaze xwedî lêderbikeve lê Oliver dîsa dikeve destê mafyayê.

Ji vir şûnde têkoşîna Oliver a ji bo îspatkirina bêsûciya xwe û xwe ji destê mafyayê azadkirinê destpêdike. Bi awayekî trajîk lê bi serbilindî dawî li romanê tê.

Roman di wêjeya zarokan de xwedî dengekê mezin e.

 Wergerên kurdî 
Pîrtûk ji aliyê nivîskar û wergêrê Başurê Kurdistanê Rojhat Seîd ve hatiye wergerandin bo zimanê kurdî yê bi alfabeya erebî. Wergera kurdî ya pirtûkê bi alfabeya latînî ji aliyê Rêdûr Dîjle ve di gulana 2023an de ji Weşanxaneya Aramê derketiye.

 Çavkanî 


Kategorî:Romanên li ser diziyê
Kategorî:Romanên li ser sêwiyan
Kategorî:Romanên zarokan ên brîtanî
Kategorî:Romanên Charles Dickens
Kategorî:Wêjeya zarok û ciwanan